  Майя Бывальцева Матэктӥсь шутэтскон нуналъёсы, 8-тӥ но 9-тӥ гудырикошконэ, Удмуртиын температура шуак лэзькоз. Со сярысь улосвыл Гидрометцентрлэн пресс-службаез ивортӥз. Шутэтскон нуналъёс тӧло луозы, шӧдскымон зор-кот усьыны кулэ ӧвӧл. Температура шуак лэзькоз, уйин +9…+14, нуназе +17…+22 градусозь Удмуртиысь Гидрометцентрлэн пресс-службаезКуазь 7-тӥ гудырикошконэ сӧриськоз ни. Тросаз ёросъёсын зороз, куд-ог интыосын гудыръяса. Тӧл секундскын 15-20 метрозь кужмояса пельтоз. Нуназе уйпал ёросъёсын +20…+23 градус луоз, кылемаз интывылын +23…+28 градус возиськоз. Нырысь-валысь чакланъёсъя, вуоно арня кутсконын озьы ик тӧло луоз, температура лэзькоз. Тегъёс: Гидрометцентр Удмуртия куазь тл зор  